# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 10/2012

# zo zasadnutia Kolégia rektora STU zo  dňa 12. 12. 2012

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Čerpanie rozpočtu dotácie STU k 30.09.2012
3. Návrh smernice “Nájom hnuteľného majetku vo vlastníctve STU v BA”
4. Harmonogram úloh spojených s novelou ZP a súvisiacich predpisov
5. Metodické usmernenie k dohodám o prácach vykonávaných mimo pracovného pomeru po 01.01.2013
6. Vyhlásenie nového ročníka Projektov mladých
7. Návrh kritérií pre komplexnú akreditáciu verejných vysokých škôl
8. Informácia o rokovaní Rady športu STU a príprave Univerzitnej regaty STU – Bratislava 2013
9. Rôzne

**PREDLOŽENÉ MATERIÁLY:**

1. Čerpanie rozpočtu dotácie STU k 30.09.2012 (D. Faktor)
2. Návrh smernice “Nájom hnuteľného majetku vo vlastníctve STU v BA” (D. Faktor)
3. Harmonogram úloh spojených s novelou ZP a súvisiacich predpisov (D. Faktor)
4. Metodické usmernenie k dohodám o prácach vykonávaných mimo pracovného pomeru po 01.01.2013 (D. Faktor)
5. Vyhlásenie nového ročníka Projektov mladých (S. Biskupič)
6. Návrh kritérií pre komplexnú akreditáciu verejných vysokých škôl (R. Redhammer)
7. Informácia o rokovaní Rady športu STU a príprave Univerzitnej regaty STU – Bratislava 2013 (M. Sokol)

**K BODU 1: Kontrola úloh**

Odložené úlohy:

|  |  |  |  |
| --- | --- | --- | --- |
| **1/9/2012-KR**  | KR STU ukladá v súvislosti s poistením študentov preveriť všetky dostupné možnosti poistenia (poistenie za škodu, ujmy na zdraví a pod.) Predložiť informáciu zo sociálnej poisťovne (Ing. Chabroň). | 16.1.2013 | F. Horňák, D. Faktor, Ing. Chabroň |

**K BODU 2: Čerpanie rozpočtu dotácie STU k 30.09.2012**

Materiál uviedol kvestor ako informáciu o čerpaní dotácie STU k 30.9.2012.

**UZNESENIE: 1/10/2012-KR**

Kolégium rektora STU berie na vedomie informáciu o čerpaní rozpočtu dotácie STU

k 30.9.2012.

**K BODU 3: Návrh smernice “Nájom hnuteľného majetku vo vlastníctve STU v BA”**

Materiál prezentoval kvestor. K bodu bola prizvaná JUDr. Haladejová.

Dokument sa predkladá ako komplexná úprava problematiky nájmov nehnuteľného majetku vo vlastníctve STU zosúladená s platnými predpismi.

Dokument bol pripomienkovaný a modifikovaný priamo na rokovaní.

Zásadné pripomienky:

Dekani Šooš a Kopáčik

* navrhli potrebu presne vyšpecifikovať krátkodobé prenájmy priestorov (napr. posluchárne prenájom do 3 mesiacov) a preveriť, o aký druh zmlúv ide, či vôbec ide o nájomné zmluvy
* je potrebné zistiť, či je nutné, aby Akademický senát STU schválil aj už prebiehajúce zmluvy s nájmom nad 1 rok

**ÚLOHA: 1/10/2012-KR**

Kolégium rektora  STU ukladá v súvislosti s návrhom smernice Nájom hnuteľného majetku vo vlastníctve STU preveriť, či Akademický senát STU musí schváliť aj v súčasnosti prebiehajúce nájomné zmluvy uzatvorené na dobu viac ako 1 rok.

Z: D. Faktor, M. Haladejová

T: 16.1.2013

**UZNESENIE: 2/10/2012-KR**

Kolégium rektora  STU prerokovalo návrh Smernice rektora Nájom nehnuteľného majetku vo

vlastníctve STU v Bratislave s pripomienkami.

**K BODU 4: Harmonogram úloh spojených s novelou ZP a súvisiacich predpisov**

Materiál uviedol kvestor. K bodu bola prizvaná JUDr. Haladejová.

Informoval, že ide o prispôsobenie interných predpisov STU a procesov konania

v podmienkach STU v súvislosti so zákonom č. 31/2012 Z. z.

**UZNESENIE: 3/10/2012-KR**

KR STU prerokovalo návrh harmonogramu úloh súvisiacich s novelou Zákonníka práce

a súvisiacich predpisov a odporúča uložiť splnenie navrhnutých úloh v stanovených

termínoch zodpovednými zamestnancami.

**K BODU 5: Metodické usmernenie k dohodám o prácach vykonávaných mimo pracovného pomeru po 01.01.2013**

Materiál uviedol kvestor. K bodu bola prizvaná JUDr. Haladejová.

Dokument sa predkladá za účelom jednotného uplatňovania povinných formálnych

náležitostí v dohodách o prácach vykonávaných mimo pracovného pomeru po 1. januári 2013

v podmienkach STU.

Dokument bol pripomienkovaný a modifikovaný priamo na rokovaní.

Zásadná pripomienka:

Ing. Pištek

* navrhol doplniť do Čl. 5, bod 6 „potvrdenie o prevzatí čestného vyhlásenia“

**UZNESENIE: 4/10/2012-KR**

Kolégium rektora STU berie na vedomie Metodické usmernenie k dohodám o prácach vykonávaných mimo pracovného pomeru po 01.01.2013 s pripomienkami.

**K BODU 6: Vyhlásenie nového ročníka Projektov mladých**

Materiál prezentoval prorektor Biskupič. Vyhlásenie ročníka Projektov mladých je

realizované pravidelne každý rok.

Zásadná pripomienka:

* členovia Kolégia rektora STU navrhli posunúť niektoré termíny vo výzve o 2 týždne

**UZNESENIE: 5/10/2012-KR**

Kolégium rektora  STU schvaľuje Vyhlásenie nového ročníka Projektov mladých s pripomienkou. Termíny Výzvy na predkladanie žiadostí, konkrétne termín na predkladanie žiadostí a predpokladaný začiatok riešenia projektu je potrebné posunúť o 2 týždne, tzn.:

Termín na predkladanie žiadostí: **1. februára 2013**, 13.00 hod.

Predpokladaný začiatok riešenia projektu: **15. februára 2013**

**K BODU 7: Návrh kritérií pre komplexnú akreditáciu verejných vysokých škôl**

Rektor ústne informoval o návrhu kritérií pre komplexnú akreditáciu verejných vysokých

škôl. Poďakoval vybraným dekanom za promptné okomentovanie materiálu, ktorý bol

prejednávaný v rámci SRK.

Upozornil, že do 13.1.2013 môžu ešte materiál pripomienkovať aj ostatní dekani.

|  |  |  |  |
| --- | --- | --- | --- |
| **Por. číslo** | **Úloha** | **Zodpovední** | **Termín** |
| 1. | Zapracovanie legislatívnych zmien do EIS Magion, modul: Personalistika a mzdy  | Vedúca ÚĽZRiaditeľ CVT | 1. 1. 2013
 |
| 2. | Školenie vedúcich útvarov ľudských zdrojov na fakultách, ÚZ ŠDaJ a ÚZ Gabčíkovo k zmenám v EIS | Riaditeľ CVTDodávateľ EISVedúca ÚĽZ | do 20. 12. 2012 |
| 3. | Zapracovanie legislatívnych zmien do Pracovného poriadku STU | KvestorJUDr. HaladejováVedúca ÚĽZ | január 2013 |
| 4. | Kolektívna zmluva STU | Prorektor pre spoluprácu s praxou (poverený kolektívnym vyjednávaním)Vedúca ÚĽZ | v nadväznosti na Kolektívnu zmluvu vyššieho stupňa |
| 5. | Po vydaní novelizovaného Pracovného poriadku STU a Kolektívnej zmluvy STU vykonanie školenia o zásadných zmenách v interných predpisoch  | JUDr. HaladejováVedúca ÚĽZ | február 2013 |

**K BODU 8: Informácia o rokovaní Rady športu STU a príprave Univerzitnej regaty STU – Bratislava 2013**

Materiál prezentoval prorektor Sokol.

Informoval členov Kolégia rektora o výsledkoch zasadnutia Rady športu STU. Z rokovania

okrem iného vyplynula aj myšlienka usporiadať univerzitné preteky osemveslíc na Dunaji za

účasti STU, UK a EU s pracovným názvom Univerzitná regata STU – Bratislava 2013.

**UZNESENIE: 6/10/2012-KR**

Kolégium rektora STU berie na vedomie informáciu o rokovaní Rady športu STU a príprave prvého ročníka Univerzitnej regaty STU – Bratislava 2013 a žiada fakulty o spoluprácu pri propagovaní športu na STU prostredníctvom portálu <http://sport.stuba.sk>.

INFORMÁCIE:

Rektor

* informoval o rokovaniach Rady vysokých škôl a Slovenskej rektorskej konferencie, kde hlavnou témou bol návrh na zmenu metodiky rozpisu dotácie zo štátneho rozpočtu verejným vysokým školám na rok 2013, poďakoval prítomným za vstupy a pripomienky, väčšina nami predložených požiadaviek bola prijatá
* informoval o finalizácii podania žiadosti o NFP v rámci projektu UVP, do konca roka by mal byť projekt podaný

Ing, Pištek

* informoval o záveroch zasadnutia ŠRVŠ, kde v rámci návrhu zmeny metodiky rozpisu dotácie bol prijatý výsledok v prospech technických vysokých škôl, výsledky boli zaslané ministrovi školstva
* informoval, že sa uskutočnilo ďalšie stretnutie študentských organizácií
* uviedol, že vzniká študentská podpora na SvF a FCHPT, na FEI by malo prísť k zlepšeniu fungovania
* požiadal zaistiť prístup študentov z jednej fakulty do fakultnej knižnice inej fakulty; ak nebudú mať možnosť študenti vypožičať si literatúru, tak nemôžu mať zakázané skenovanie alebo kopírovanie potrebných textov
* informoval, že jedáleň aj bufet na Mladosti sú zatvorené, na Mladej Garde neexistujú vôbec, apeloval na členov KR STU, aby sa situácia začala riešiť

Prorektor Peciar

* informoval o spustení rezervačného systému vstupeniek na Ples STU cez portál [www.plesstu.sk](http://www.plesstu.sk),
* zároveň informoval o spustení webovej stránky Poďte k nám študovať na [www.stuba.sk](http://www.stuba.sk), určenej záujemcom o štúdium na STU
* požiadal dekanov o doručenie tém projektov aplikovaného výskumu a experimentálneho vývoja pre spoluprácu v rámci Stratégie EÚ pre Dunajský región s termínom do 14.12.2012,

**OZNAMY:**

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **December** | 19.12.2012 |  | 13:00 | Menovanie docentov |
| **Január**  | 14.1.2013 | PAS STU | 14:00 |  |
|  | 16.1.2013 | KR STU | 14:00 |  |
|  | 28.1.2013 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

18. 12. 2012 18.12.2012